Այս ամենի համատեքստում Աստվածային արարչագործության, Աստվածային փորձի, Աստծո նկատմամբ վերաբերմունքի, Բարու և չարի զգացողության ու ընկալման, Աստծո երկու ծրագրերի բացահայտման հարցերը փորձաքար եղան դարի բազմաթիվ մեծ մտավորականների, գրողների, արվեստագետների համար: Այս հարցերի պատասխանները փորձեց տալ նաև անցյալ հարյուրամյակի մեծագույն գրողներից մեկը` Վիլյամ Սարոյանը: Իր գեղարվեստական համակարգում նա ժխտեց մարդու անհոգս կեցության, նրա` Աստծո կողմից լքվածության և դատապարտվածության, չարի վերջնական հաղթանակի տեսակետը: